MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE MERCADO
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 13/04/2018)

En sesión plenaria ordinaria celebrada o 22 de decembro de 2017, Pleno do Concello de Salceda de Caselas aprobou inicialmente a modificación da Ordenanza Fiscal nº 6 reguladora da Taxa pola prestación do servizo de mercado municipal do Concello de Salceda de Caselas. De conformidade co establecido no artigo 49 da Lei 7/85, do 2 de abril, Reguladora das Bases de Réxime Local (LBRL), someteuse o expediente a información pública por prazo de trinta días hábiles, mediante a publicación do correspondente anuncio no Boletín Oficial da Provincia nº 23 do 1 de febreiro de 2018, e máis no Taboleiro de Anuncios da Casa do Concello, para o seu exame e presentación de reclamacións e alegacións. Ao non terse presentado ningún tipo de reclamación ou alegación a Ordenanza enténdese definitivamente aprobada, publicándose para o seu xeral coñecemento o texto íntegro da mesma; entrando en vigor unha vez publicado enteiramente o seu texto no BOP e así que transcorra o prazo de 15 días hábiles ao que se refiren os artigos 70.2 e 65.2 da Lei 7/1985, de 2 de abril, reguladora das bases de réxime local. De conformidade co establecido nos artigos 10, 25 e 46 da Lei 29/1998, do 13 de xullo, reguladora da Xurisdición Contencioso-Administrativa, e 107.3 da Lei 30/92, do Réxime Xurídico das Administracións Públicas e do Procedemento Administrativo Común, contra o presente acordo, os interesados unicamente poderán interpoñer directamente o recurso contencioso-administrativo ante a Sá correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. No uso das facultades concedidas polos artigos 133.2 e 142 da Constitución española e polo artigo 106 da Lei 7/1985, de 2 de abril, reguladora das bases do réxime local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o Concello de Salceda de Caselas establece a ta xa pola prestación do servizo de mercado municipal, de acordo co artigo 20.1 b) do citado Real Decreto Lexislativo, que se rexerá pola presente Ordenanza Fiscal e cuxas normas atenden o previsto no artigo 57 do mesmo texto legal. O feito impoñible deste tributo ven determinado pola prestación do servizo de mercado municipal. Son suxeitos pasivos desta taxa en concepto de contribuíntes as persoas físicas e xurídicas, as herdanza xacentes, comunidades de bens e demais entidades ás que se refire o artigo 35.4 da Lei 58/2003, de 17 de decembro, Xeral Tributaria que desfruten, ou utilicen en beneficio particular, os servizos e/ou instalación do Mercado municipal e que sexan titulares das licenzas de ocupación de postos e locais no mercado municipal. A determinación da contía a pagar realizarase mediante o sistema de cota fixa, determinándose en función da superficie ocupada, conforme ao establecido no artigo seguinte. A cota tributari a verá determinada pola aplicación das seguintes tarifas: Non se concederán máis exencións e bonificacións que as expresamente previstas nas Leis ou as derivadas da aplicación dos Tratados Internacionais. En materia de infraccións e sancións tributarias, estarase ao disposto nos artigos 181 e seguintes da Lei Xeral Tributaria e nas disposicións complementarias ou ditadas en desenrolo da mesma. Esta ordenanza derroga expresamente a ordenanza reguladora da taxa por licenza de servizo de matadoiro, lonxa e mercados, e calquera outra disposición de igual ou inferior rango que sexa contraria á mesma. A presente ordenanza fiscal entrará en vigor o día da súa publicación no Boletín Oficial da Provincia, e comezará a aplicarse a ese mesmo día e permanecerá en vigor ata a súa modificación ou derrogación expresa. Documento asinado electronicamente.